als_Latn dik_Latn sag_Latn
Një ushtar amerikan del sot në gjyq nën akuzat se i ka dhënë faqes elektronike Wikileaks qindra mijëra dokumente sekretë. Rreshteri Bradley Maning mund të dënohet me burgim të përjetshëm nëse gjykata ushtarake e shpall fajtor. Maning u arrestua në vitin 2010. Ai ka pohuar se i ka transferuar faqes Wikileaks informacione, duke thënë se synonte të nxiste një debat publik mbi politikat amerikane dhe luftërat në Irak dhe Afganistan. Por prokurorët do të ngrenë argumentin se rreshteri ka vënë në rrezik jetë të ushtarëve amerikanë. Informacionet e nxjerra përmbanin ndër të tjera edhe video të një helikopteri amerikan duke qëlluar mbi Bagdat, ku gjetën vdekjen edhe civilë. Përkrahësit e Maning thonë se ai publikoi gabime të bëra nga Pentagoni të cilat ky i fundit nuk do t’i kishte pohuar kurrë.
als_Latn